CELEX: 62020TN0659
Language: et
Date: 2020-10-30 00:00:00
Title: Kohtuasi T-659/20: 30. oktoobril 2020 esitatud hagi – SJ versus komisjon

25.1.2021   
            
            
               ET
            
            
               Euroopa Liidu Teataja
            
            
               C 28/53
            
         
      30. oktoobril 2020 esitatud hagi – SJ versus komisjon
      (Kohtuasi T-659/20)
      (2021/C 28/83)
      Kohtumenetluse keel: inglise
      
         Pooled
      
      
         Hageja: SJ (Stockholm, Rootsi) (esindajad: advokaadid J. Karlsson ja M. Johansson)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada komisjoni 2. juuli 2020. aasta rakendusotsus (EU) 2020/1193 Euroopa Parlamendi ja nõukogu direktiivi 2014/25/EL artikli 34 kohaldatavuse kohta reisijate raudteeveo suhtes Rootsis (1) osas, milles selles on deklareeritud, et võrgustiku sektori direktiiv on jätkuvalt kohaldatav hankelepingutele, mille eesmärk on reisijate raudteeveo kommertsteenuste osutamisega seotud tegevuste võimaldamine Rootsis;
               
            
                  —
               
               
                  teise võimalusena, kui osaline tühistamine ei ole Üldkohtu hinnagul lubatav või võimalik, tühistada vaidlustatud otsus täies ulatuses;
               
            
                  —
               
               
                  mõista hageja kohtukulud välja komisjonilt.
               
            
         Väited ja peamised argumendid
      
      Hagi põhjenduseks esitab hageja kuus väidet.
      
                  1.
               
               
                  Esimene väide, et komisjon rikkus õigusnormi, kui ta ei tunnistanud võrgustiku sektori direktiivi kohaldamatuks hankelepingutele, mille eesmärk on reisijate raudteeveo kommertsteenuste osutamise võimaldamine marsruudil Göteborgi – Malmö.
               
            
                  2.
               
               
                  Teine väide, et komisjon tõlgendas vääralt võrgustiku sektori direktiivi kohaldamise kriteeriume ja kohaldas neid ebaõigesti.
               
            
                  3.
               
               
                  Kolmas väide, et komisjon eksis asjaomase turu (asjaomaste turgude) piiritlemisel.
               
            
                  4.
               
               
                  Neljas väide, et komisjon tegi ilmselge hindamisvea, kui ta järeldas, et reisijate raudteeveoteenuste osutamine marsruudil Stockholm – Göteborg ei ole otseselt konkurentsile avatud.
               
            
                  5.
               
               
                  Viies väide, et komisjon tegi ilmselge hindamisvea, sest ta ei jõudnud järeldusele, et kogu Rootsi turg on konkurentsile avatud võrgustiku sektori direktiivi artikli 34 tähenduses.
               
            
                  6.
               
               
                  Kuues väide, et rikutud on olulisi menetlusnorme.
               
            
         (1)  ELT 2020, L 262, lk 18.